ከመይ ኢዩ ዝኸይድ : እንታይ ዓይነት ውዳበ ኣለዋ ዝኣመሰሉ ሕቶታት ገና ኣይነፀረን:: ዝተሓዋወሱ መስመራት ፖለቲካ ድማ ኣለዉ። ብሓደ ወገን ኣብዮታዊ ዲሞክሪሲ (ልምዓታዊ መንግስቲ) ዝብል ኣሎ : ብኻሊእ ወገን ድማ ሊበራል ዲሞክራሲ ዝብል ኣሎ:: እዚ ምስ እንታይ ዓይነት ናይ ኢኮኖሚ ፖሊሲ ክምዝተኣሳሰር ገና ንቕድሚት ዝረአ እዩ:: እዚ ከምዘሎ ኾይኑ ግና፡ ብሓፈሻ ሰፊሕ ናይ ለውጢ ድሌት ኣሎ:: እቲ ናይ ለውጢ ኣንፈት ውን ዝበለፀ ዲሞክራስያዊ ንምግባር እዚ ዓፋናይ ዝኾነ ፖለቲካዊ ኣከያይዳ ካብ መሰረቱ ክቕየር ኣለዎ ዝብል ስምዒት ኣሎ:: ብኻሊእ ወገን ድማ ዋላ ንእሽተይ ይኹን ነዚ ለውጢ ክዓግት ዝደሊ ሓይሊ ኣሎ:: በቲ ናይ ቀደም መንገዲ 'ኣብዮታዊ' ገለ ብዝብል ሽፋን እቲ ኸይዲ ንድሕሪት ክምለስ ፀዓርዓር ዝብል ሓይሊ ኣሎ:: ብሃገር ደረጃ እንትረአ፡ እቲ ለውጢ ዝደሊ ሓይሊ ስዒሩ ኣሎ:: ኣብ ትግራይ ድማ ክልቲኦም ሓይልታት ይቃለስ ኣለው:: እቲ ሓደ ብኣውርኡ ኣብ ማሕበራዊ ሚድያ ዝነጥፍ ዘሎ ሓይሊ እዩ:: እቲ ካሊእ ካብቲ ነባር ኣመራርሓ ህወሓት ዝመፅእ ዘሎ እዩ:: ኣየናይ ስዒሩ ይወፅእ'ውን ገና ዝረአ እዩ:: እቲ ብሃገር ደረጃ ዝረአ ዘሎ ለውጢ ተኣሳሲሩ ኣብ ህወሓት ጥራሕ ዘይኮነስ ኣብ ልዕሊ ህዝቢ ትግራይ'ውን ስግኣት ዝፈጥር ይመስል ዝብል አረኣእያ ኣሎ: ከመይ ትሪኦ?
